Sead Kolašinac

Sead Kolašinac (sündinud 20. juunil 1993 Karlsruhes) on Saksamaal sündinud Bosnia ja Hertsegoviina jalgpallur, kes mängib kaitsjana Itaalia kõrgliigaklubis Atalanta.

 Klubikarjäär 
Kolašinac alustas klubikarjääri oma kodulinna klubis Karlsruher SC. 2011. aastal asus ta Schalke 04 noortemeeskonda. Täiskasvanute koondisse pääses ta esmalt Schalke 04 teises meeskonnas. 2013. aasta juunis pikendas Kolašinac klubiga Schalke 04-ga lepingut 2017. aasta juunini. Hooajal 2016–2017 valiti ta Bundesliga hooaja sümboolsesse koosseisu.

2017. aasta juunis liitus ta Premier League'i klubiga Arsenal."Sead Kolasinac to sign for Arsenal". arsenal.com. 6.6.2017. Vaadatud 6.8.2017 Esimese värava lõi ta Arsenali meeskonnas sama aasta 6. augustil FA Community Shieldil.Arsenal 1-1 Chelsea (Arsenal won 4-1 on pens). BBC Sport. 6.8.2017. Vaadatud 6.8.2017

 Koondisekarjäär 
Kolašinac mängis küll Saksamaa noortekoondistes, kuid täiskasvanuna otsustas esindada Bosnia ja Hertsegoviinat.

Debüüdi Bosnia ja Hertsegoviina rahvuskoondises tegi ta 18. novembril 2013 sõprusmängus Argentina vastu.

2014. aasta maailmameistrivõistlustel lõi ta esimeses alagrupimängus Argentina vastu kolmandal minutil omavärava, mis on maailmameistrivõistluste kiirem omavärav.

 Saavutused 
Arsenal
FA Cup: 2019–20
FA Community Shield: 2017, 2020

 Viited 

 Välislingid 

Kategooria:Bosnia ja Hertsegoviina jalgpallurid
Kategooria:TSG 1899 Hoffenheimi jalgpallurid
Kategooria:VfB Stuttgardi mängijad
Kategooria:FC Schalke 04 mängijad
Kategooria:Arsenal FC mängijad
Kategooria:Marseille Olympique'i jalgpallurid
Kategooria:Atalanta BC mängijad
Kategooria:Bundesliga mängijad
Kategooria:Premier League'i mängijad
Kategooria:Ligue 1 mängijad
Kategooria:Serie A mängijad
Kategooria:Sündinud 1993